एक्सीडेंट के बाद ट्राले को लगी आग, चालक व कंडक्टर जिंदा जले - trala fire after accident
एक्सीडेंट के बाद ट्राले को लगी आग, चालक व कंडक्टर जिंदा जले
Updated: 13 Mar, 2019 10:57 PM
जलालाबाद(सेतिया): राजस्थान के जोधपुर नजदीक मंगलवार रात एक ट्राले को एक्सीडेंट के बाद आग लग गई जिसमें चालक व कंडक्टर की जिंदा जलकर मौत हो गई। बताया जाता है कि चालक और कंडक्टर पिता-पुत्र थे। ट्रक मालिक सुखबीर सिंह पुत्र इकबाल सिंह ने बताया कि सोमवार को ट्रक नंबर पीबी29एन9226 जो जलालाबाद की केजी इंडस्ट्री से मुन्दरा पोट के लिए चावल लेकर रवाना हुआ था।
मंगलवार को देर रात जोधपुर के फलोधी गांव के पास ट्राले का एक्सीडेंट हो गया। सुखबीर सिंह ने बताया कि उनको मंगलवार की रात करीब 11.30 फोन आया कि ट्राले का एक्सीडेंट हो गया है और जोरदार धमाके के बाद ट्राले को आग लग गई जिसमें चालक जीत सिंह पुत्र आत्मा सिंह और उसका पुत्र गुरप्रीत सिंह निवासी जम्मू बस्ती जलालाबाद जिंदा जल गए और ट्राले में लदा हुआ चावल भी जलकर राख हो गया। उधर, केजी इंडस्ट्री के मालिक ने बताया ट्राले में 34 टन चावल लोड था जो लगभग 30 लाख से ज्यादा कीमत का था।